<classify> BONDIA Mtanzania, Hassan Mwakinyo ametoa sababu mbili za kumtwanga bondia, Arnel Janiola Tinampay raia wa Filipino ikiwemo kuendeleza rekodi yake ya kushinda kwa KO wakati wa pambano lake hilo keshokutwa Ijumaa kwenye Uwanja wa Uhuru, Dar es Salaam.Mwakinyo alimtwanga kwa KO bondia wa nne kwa ubora duniani, Muingereza Sam Eggington mwaka jana nchini humo na kuanza kujulikana katika ulimwengu wa ndondi za kulipwa.Mwakinyo aliweka rekodi ya kumtandika Eggington kwa kumchapa ngumi 96 kati ya hizo 51 alimpiga katika raundi ya pili ya pambano hilo lililohudhuriwa na raia wengi wa Uingereza na kuibuka na ushindi.Mwakinyo amewaomba Watanzania kujitokeza kwa wingi kwenye pambano lake analotarajiwa kupanda uliongoni mwishoni mwa wiki hii dhidi ya Tinampay kwenye pambano la kimataifa lilisilo la ubingwa la Superwalter.Mwakinyo amepania kurejesha KO kwa kuwa hilo ni pambano lake la kwanza kucheza kwenye ardhi ya Tanzania na la pili kuwatambulisha Watanzania kuwa mchezo huo ni ajira kama michezo mingine, ambayo inaweza kumuingizia mtu kipato bila tatizo lolote. Mwakinyo mwenye uzito wa kilo 69 ni bondia anayeshika nafasi ya kwanza katika superwelter barani Afrika sawa na Tinampay, ambaye naye anashikilia nafasi kama hiyo nchini kwao.Lengo langu ni kukuza mchezo wa ngumu nchini kwa kuwa kwa sasa kama umesaurika na siwezi kutimiza hilo bila kurejesha ubora wangu wa kumpiga Mfilipino Technical knock Out TKO niliyoiweka Uingereza, kikubwa na waomba Watanzania wajitokeze kwa wingi kunisapoti kwani nahitaji ushindi kulinda ubora wangu, alisema Mwakinyo.Mwakinyo kwa kuonesha kwenye mchezo huo anahitaji mashabiki kujitokeza kwa wingi kumsapoti kupata matokeo chanya alisema pambano hilo halitakuwa na kiingilio.Mwakinyo akizungumza na gazeti hili jana Dar es Salaan alisema ameshindwa kupambana kwa muda mrefu baada ya kutopata mpinzani atakayekidhi vigezo vyenye uzito kama wake, na baadaye kumpata Tinampay ambaye anatokea kwenye gym ya bondia maarufu duniani, Manny Pacquiao wa nchini Ufilipino.Mwakinyo pambano lake la mwisho la Superwalter ambalo halikuwa la mkanda alicheza jijini Nairobi, Kenya dhidi ya bondia kutoka Argetina, Sergio Gonzalez ambapo aliibuka na ushindi kwa kumtandika TKO.  <topic>: MICHEZO 